# Biarritz

* Per la localitat de l'Uruguai, vegeu Biarritz (Uruguai)
Biàrritz (en basc Biarritz o Miarritze, en occità Biàrritz i en francès i oficialment Biarritz) és un municipi situat al territori històric de Lapurdi al departament dels Pirineus Atlàntics i a la regió de la Nova Aquitània. L'any 1999 tenia 30.055 habitants. Limita al nord amb Anglet; al sud-est amb Arbona i Arrangoitze al sud amb Bidarte i a l'oest amb el mar Cantàbric.

## Curiositats

Biàrritz és una ciutat reivindicada com a part d'Occitània (Gascunya) i alhora del País Basc Nord, situada al sud-oest de França. Està banyada pel golf de Biscaia. Es troba al departament dels Pirineus Atlàntics (64) a la regió d'Aquitània. És a prop de Baiona i Anglet, i a 18 quilòmetres de la frontera amb Espanya.
El casino de Biàrritz (obert des del 10 d'agost de 1901) i les seves platges fan de la ciutat un centre turístic. El surf troba a Biarritz un dels punts més importants per a la seva pràctica. Biarritz viu de cara al mar. Va ser en els seus orígens un poble balener.
Durant el segle xviii els doctors recomanaven els banys de mar a Biàrritz per les seves propietats terapèutiques. Biarritz va arribar a la fama el 1854, any en què l'emperadriu Eugènia (esposa de Napoleó III) va fer construir un Palau a la platja (avui dia conegut com a Hotel du Palais).
La família reial britànica va passar temporades a Biarritz.

## Llengües

La llengua tradicional de la conurbació formada per Biàrritz, Baiona i Anglet (que formen la comarca del Baix Ador) és l'occità (gascó), segons les enquestes filològiques dels segles xix i xx (veg. en particular l'Atlas linguistique de la Gascogne), però hi ha una forta presència del basc deguda a una immigració rural recent del rerepaís bascòfon. En tot cas la llengua dominant és el francès des del segle xx. Els moviments culturals locals reivindiquen l'occità i el basc i han obtingut una retolació trilingüe en francès, en basc i en occità.

## Evolució demogràfica

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 929 | 1 171 | 1 188 | 1 082 | 1 495 | 1 705 | 1 892 | 1 993 | 2 048 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 110 | 2 771 | 3 652 | 4 659 | 5 507 | 8 527 | 8 444 | 9 177 | 11 869 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 12 812 | 15 093 | 18 260 | 18 353 | 20 776 | 22 955 | 20 691 | 22 022 | 22 922 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 25 231 | 26 750 | 27 595 | 26 598 | 28 742 | 30 055 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1895-1904 | Félix Moureu | |
| 1904-1919 | Pierre Forsans | |
| 1919-1929 | Joseph Petit | |
| 1929-1941 | Ferdinand Hirigoyen | |
| 1941-1944 | Henri Cazalis | |
| 1945-1977 | Guy Petit | |
| 1977-1991 | Bernard Marie | RPR-UDF |
| 1991- | Didier Borotra | UDF, després MoDem |

## Fills il·lustres

* André Navarra (1911-1988) violoncel·lista i pedagog.

## Agermanaments

* Cascais
* Ixelles
* Jerez de la Frontera
* Augusta (Geòrgia)

## Referències

* ↑ «Llibre d'estil de la revisió de la toponímia estrangera». grec.cat. Arxivat de l'original el 2022-01-24. [Consulta: 25 juny 2014].

## Enllaços externs

* Vila de Biarritz
* Biarritz For Ever Arxivat 2020-05-17 a Wayback Machine.